રાજકોટમાં આજી રિવરફ્રન્ટનાં નિર્માણ માટે કોઠારીયા રોડ પાછળનો કેટલોક વિસ્તાર કપાતમાં આવે છે તેથી ત્યાં સિયાણીનગરમાં આવેલી કલરવ ખાનગી શાળાને તાળાં મારવાની નોબત આવી છે. સ્કૂલ આસપાસનો વિસ્તાર કપાતમાં આવતો હોવાથી સ્કૂલમાં અભ્યાસ કરતાં 50 વિધ્યાર્થીઓએ લિવિંગ સર્ટી લઈ લીધા છે. જોકે આ સમસ્યાને લીધે આરટીઇ હેઠળ અભ્યાસ કરતાં વિધ્યાર્થીઓનું ભાવિ અધ્ધરતાલ થઈ ગયું છે. જેથી આ વિધ્યાર્થીઓને તાત્કાલિક અન્ય સ્કૂલમાં આરટીઇ હેઠળ ટ્રાન્સફર કરવાં શાળા સંચાલક સહિત વાલીઓ ડીઇઓ સમક્ષ અરજ કરી રહ્યા છે. જોકે ડીઇઓ માનવતા દાખવવાને બદલે વહીવટી નિયમોને પકડીને બેઠાં છે.